ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 21, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ്, കോവിഡ്-19 ദുരിതാശ്വാസ മെഡിക്കൽ സാമഗ്രികളും ഉപകരണങ്ങളും സ്വീകരിക്കുന്നു. ഇവ ഉടനടി സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും എത്തിച്ചു നല്കുന്നതിന് വേണ്ട നടപടികളും കൈകൊണ്ട് വരുന്നു.
2021 ഏപ്രിൽ 27 മുതൽ 2021 മെയ് 20 വരെ, 15,567 ഓക്സിജൻ കോൺസെൻട്രേറ്ററുകൾ; 15,801 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 10,950 വെന്റിലേറ്ററുകൾ/ബൈ പിഎപി; ഏകദേശം 6.6 L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 19/20ന് വെയിൽസ് , ഖത്തർ, ഒന്റാറിയോ , യൂഎഇ, സ്പെയിൻ , യൂഎസ്ഐഎസ്പിഎഫ്, ഗിലിയഡ്, എലി ലിലി, ഇന്ത്യൻ ഡാനിഷ് വാണിജ്യ സംഘടന 
എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്ററുകൾ - 2,474
വെന്റിലേറ്ററുകൾ/BiPAP/CPAP – 526
റെംഡിസിവിർ - 27,356
ബാരിസിറ്റിനിബ് 1,09,172
ഫാവിപിറവിർ - 104 ബോക്സുകൾ
വൈറൽ ട്രാൻസ്പോർട് മീഡിയ ട്യൂബുകൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
RRTN
(Visitor Counter : 169
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങൾ
ന്യൂ ഡൽഹി . 03, ജൂലൈ 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 34.46 കോടി വാക്സിൻ ഡോസുകൾ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44,111 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 4,95,533 ആയി കുറഞ്ഞു : 97 ദിവസങ്ങൾക്കു ശേഷം 5 ലക്ഷത്തിൽ താഴെ എത്തി .
ചികിത്സയിലുള്ളവർ മൊത്തം കേസുകളുടെ 1.62%
രാജ്യത്താകമാനം ഇതുവരെ 2,96,05,779 പേര് രോഗമുക്തരായി
കഴിഞ്ഞ 24 മണിക്കൂറിനിടെ 5,7477 പേര് സുഖം പ്രാപിച്ചു
തുടര്ച്ചയായ 51 -ആം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതൽ
രോഗമുക്തി നിരക്ക് 97 .06 % ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.50 % ശതമാനമാണ്
പ്രതിദിന രോഗസ്ഥിരീകരണ നിരക്ക് 2.35 %, തുടര്ച്ചയായ 26 -ആം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 41.64 കോടി പരിശോധനകൾ
IE
(
പ്രധാനമന്ത്രിയുടെ ഓഫീസ്
പ്രധാനമന്ത്രി മെയ് 28ന് ഗുജറാത്ത് സന്ദർശിക്കും
‘സഹകർ സേ സമൃദ്ധി’ എന്ന വിഷയത്തിൽ വിവിധ സഹകരണ സ്ഥാപനങ്ങളുടെ നേതാക്കളുടെ സെമിനാറിനെ പ്രധാനമന്ത്രി അഭിസംബോധന ചെയ്യും
കലോലിലെ ഇഫ്കോയിൽ നിർമ്മിച്ച നാനോ യൂറിയ  പ്ലാന്റ് പ്രധാനമന്ത്രി ഉദ്ഘാടനം ചെയ്യും
പ്രധാനമന്ത്രി മാതുശ്രീ കെ.ഡി.പി.യെയും സന്ദർശിക്കും. രാജ്കോട്ടിലെ അറ്റ്കോട്ടിലെ മൾട്ടി സ്പെഷ്യാലിറ്റി ആശുപത്രിയും സന്ദർശിക്കും
പ്രധാനമന്ത്രി ശ്രീ നരേന്ദ്ര മോദി 2022 മെയ് 28 ന് ഗുജറാത്ത് സന്ദർശിക്കും. രാവിലെ 10 മണിക്ക് പ്രധാനമന്ത്രി രാജ്കോട്ടിലെ പുതുതായി നിർമ്മിച്ച മാതുശ്രീ കെ.ഡി.പി. അറ്റ്കോട്ടിലെ മൾട്ടി സ്പെഷ്യാലിറ്റി ആശുപത്രി സന്ദർശിക്കും. തുടർന്നു നടക്കുന്ന ഒരു പൊതുപരിപാടിയിൽ അദ്ദേഹം പ്രസംഗിക്കും. അതിനുശേഷം, വൈകുന്നേരം 4 മണിക്ക് ഗാന്ധിനഗറിലെ മഹാത്മാ മന്ദിറിൽ 'സഹകർ സേ സമൃദ്ധി' എന്ന വിഷയത്തിൽ വിവിധ സഹകരണ സ്ഥാപനങ്ങളുടെ നേതാക്കളുടെ സെമിനാറിൽ പ്രധാനമന്ത്രി സംസാരിക്കും, അവിടെ കലോലിലെ ഇഫ്കോയിൽ നിർമ്മിച്ച നാനോ യൂറിയ  പ്ലാന്റും പ്രധാനമന്ത്രി ഉദ്ഘാടനം ചെയ്യും.
പ്രധാനമന്ത്രി ഗാന്ധിനഗറിൽ
ഗുജറാത്തിലെ സഹകരണ മേഖല രാജ്യത്തിനാകെ മാതൃകയാണ്. സംസ്ഥാനത്ത് സഹകരണമേഖലയിൽ 84,000-ത്തിലധികം സൊസൈറ്റികളുണ്ട്. ഏകദേശം 231 ലക്ഷം അംഗങ്ങൾ ഈ സൊസൈറ്റികളുമായി ബന്ധപ്പെട്ടിരിക്കുന്നു. സംസ്ഥാനത്തെ സഹകരണ പ്രസ്ഥാനം കൂടുതൽ ശക്തിപ്പെടുത്തുന്നതിനുള്ള മറ്റൊരു ചുവടുവയ്പ്പായി, ഗാന്ധിനഗറിലെ മഹാത്മാ മന്ദിറിൽ 'സഹകർ സേ സമൃദ്ധി' എന്ന വിഷയത്തിൽ വിവിധ സഹകരണ സ്ഥാപനങ്ങളുടെ നേതാക്കളുടെ സെമിനാർ സംഘടിപ്പിക്കും. സംസ്ഥാനത്തെ വിവിധ സഹകരണ സ്ഥാപനങ്ങളിൽ നിന്നായി ഏഴായിരത്തിലധികം പ്രതിനിധികൾ സെമിനാറിൽ പങ്കെടുക്കും.
കർഷകരുടെ ഉൽപ്പാദനക്ഷമത വർധിപ്പിക്കുന്നതിനും അവരുടെ വരുമാനം വർധിപ്പിക്കുന്നതിനുമുള്ള മാർഗങ്ങൾ പ്രദാനം ചെയ്യുന്നതിനായി, ഏകദേശം 175 കോടി രൂപ ചെലവിൽ ഇഫ്കോ കലോലിൽ നിർമ്മിച്ച നാനോ യൂറിയ  പ്ലാന്റും പ്രധാനമന്ത്രി ഉദ്ഘാടനം ചെയ്യും. നാനോ യൂറിയയുടെ ഉപയോഗത്തിലൂടെ വിളവ് വർദ്ധിക്കുന്നത് കണക്കിലെടുത്താണ് അത്യാധുനിക നാനോ വളം പ്ലാന്റ് സ്ഥാപിച്ചത്. പ്ലാന്റ് പ്രതിദിനം 500 മില്ലി 1.5 ലക്ഷം കുപ്പി ദ്രവീകൃത യൂറിയ ഉത്പാദിപ്പിക്കും.
രാജ്കോട്ടിലെ അറ്റ്കോട്ടിൽ പ്രധാനമന്ത്രി
പ്രധാനമന്ത്രി സന്ദർശിക്കുന്ന മാതുശ്രീ കെ.ഡി.പി. മൾട്ടിസ്പെഷ്യാലിറ്റി ആശുപത്രി നിയന്ത്രിക്കുന്നത് ശ്രീ പട്ടേൽ സേവാ സമാജാണ്. ഇത് ഉയർന്ന നിലവാരമുള്ള മെഡിക്കൽ ഉപകരണങ്ങൾ ലഭ്യമാക്കുകയും മേഖലയിലെ ജനങ്ങൾക്ക് ലോകോത്തര ആരോഗ്യ സംരക്ഷണ സൗകര്യങ്ങൾ ലഭ്യമാക്കുകയും ചെയ്യും. സന്ദർശനത്തിന് ശേഷം ഒരു പൊതുചടങ്ങിൽ പ്രധാനമന്ത്രിയുടെ സംബന്ധിക്കും .
-ND-
(
ഊര്ജ്ജ മന്ത്രാലയം
ഹിമാചൽ പ്രദേശിലെ 382 മെഗാവാട്ട് സുന്നി ഡാം ജലവൈദ്യുത പദ്ധതിക്ക് നിക്ഷേപ അനുമതി
ഹിമാചൽ പ്രദേശിലെ 382 മെഗാവാട്ട് സുന്നി അണക്കെട്ട് ജലവൈദ്യുത പദ്ധതിക്കായി സത്ലജ് ജലവൈദ്യുതി നിഗം ലിമിറ്റഡിന്റെ  നിക്ഷേപത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി അംഗീകാരം നൽകി.
അടിസ്ഥാന സൗകര്യങ്ങൾ പ്രാപ്തമാക്കുന്നതിനുള്ള ചെലവിനായി കേന്ദ്ര ഗവൺമെന്റിന്റെ ബജറ്റ് പിന്തുണയായി 13.80 കോടി രൂപ ഉൾപ്പെടെ മൊത്തം പദ്ധതിചിലവായ 2614.51 കോടി രൂപയ്ക്കാണ് അനുമതി. 2022 ജനുവരി വരെ 246 കോടി രൂപയോളം വരുന്ന സഞ്ചിത ചെലവുകൾക്ക് മുൻകാല പ്രാബല്യത്തോടെ അംഗീകാരം നൽകിയിട്ടുണ്ട്.
2614 കോടി രൂപയുടെ പദ്ധതിച്ചെലവിൽ യഥാക്രമം , നിർമാണ ചിലവായ 2246.40 കോടി രൂപയും, നിർമ്മാണ വേളയിലുള്ള പലിശയായ 358.96 കോടി രൂപയും ഫിനാൻസിംഗ് ചാർജുകളുടെ ഇനത്തിലെ  9.15 കോടി രൂപയും ഉൾപ്പെടുന്നു. അളവ് മാറ്റങ്ങളും  ഡെവലപ്പർ മൂലമുണ്ടാകുന്ന ചെലവ് വ്യതിയാനങ്ങൾക്കായുള്ള പുതുക്കിയ ചെലവ് ഉപരോധങ്ങൾ അനുവദിച്ച വിലയുടെ 10% ആയി പരിധി നിശ്ചയിക്കും.
ആത്മനിർഭർ ഭാരത് അഭിയാന്റെ ലക്ഷ്യങ്ങളും ലക്ഷ്യങ്ങളും കണക്കിലെടുത്ത്, SJVN ന്റെ 382 മെഗാവാട്ട് സുന്നി അണക്കെട്ട് HEP സ്ഥാപിക്കുന്നതിനുള്ള നിലവിലെ നിർദ്ദേശം പ്രാദേശിക വിതരണക്കാർക്ക് / പ്രാദേശിക സംരംഭങ്ങൾക്ക് / MSME-കൾക്ക് വിവിധ ആനുകൂല്യങ്ങൾ നൽകുകയും തൊഴിലവസരങ്ങൾ പ്രോത്സാഹിപ്പിക്കുന്നതിന് പുറമെ രാജ്യത്തിനകത്ത് സംരംഭകത്വ അവസരങ്ങളെ പ്രോത്സാഹിപ്പിക്കുകയും ചെയ്യും. പ്രദേശത്തിന്റെ സാമൂഹിക-സാമ്പത്തിക വികസനം. പദ്ധതിയുടെ ഏറ്റവും ഉയർന്ന നിർമ്മാണ സമയത്ത് ഏകദേശം 4000 പേർക്ക് നേരിട്ടും അല്ലാതെയും തൊഴിലവസരം സൃഷ്ടിക്കുന്നതാണ് പദ്ധതിയുടെ നടത്തിപ്പ്.
--ND--
(Visitor Counter : 69
പ്രധാനമന്ത്രിയുടെ ഓഫീസ്
ബഹ്റൈൻ കിരീടാവകാശിയും പ്രധാനമന്ത്രിയുമായ സൽമാൻ ബിൻ ഹമദ് അൽ ഖലീഫ രാജകുമാരനുമായി പ്രധാനമന്ത്രി ടെലിഫോണിൽ സംസാരിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് ബഹ്റൈൻ കിരീടാവകാശിയും പ്രധാനമന്ത്രിയുമായ സൽമാൻ ബിൻ ഹമദ് അൽ ഖലീഫ രാജകുമാരനുമായി ടെലിഫോണിൽ സംസാരിച്ചു. ഇന്ത്യൻ റിപ്പബ്ലിക് ദിന ആശംസകൾ രാജകുമാരൻ സൽമാൻ അറിയിച്ചു.
ഇരു നേതാക്കളും ഇന്ത്യയും ബഹ്റൈനും തമ്മിലുള്ള ഉഭയകക്ഷി ബന്ധം അവലോകനം ചെയ്യുകയും രാഷ്ട്രീയ, വ്യാപാരം, നിക്ഷേപം, ഊർജം, ആരോഗ്യം, സുരക്ഷ, ജനങ്ങളുമായുള്ള സമ്പർക്കം തുടങ്ങി വിവിധ മേഖലകളിൽ ബന്ധം തുടർച്ചയായ പുരോഗതി കൈവരിക്കുന്നതിൽ സംതൃപ്തി രേഖപ്പെടുത്തുകയും ചെയ്തു. ഇന്ത്യയും ബഹ്റൈനും 2021-22ൽ ഇരുരാജ്യങ്ങളും തമ്മിലുള്ള നയതന്ത്രബന്ധം സ്ഥാപിക്കുന്നതിന്റെ സുവർണജൂബിലി ആഘോഷിക്കുകയാണ്.
കോവിഡ് മഹാമാരിയുടെ കാലത്ത് ബഹ്റൈനിലെ ഇന്ത്യൻ സമൂഹത്തെ മികച്ച രീതിയിൽ പരിപാലിക്കുന്നതിനും അവരുടെ സാമൂഹികവും സാംസ്കാരികവുമായ ആവശ്യങ്ങൾ പരിപാലിച്ചതിനും ബഹ്റൈൻ നേതൃത്വത്തിന് പ്രധാനമന്ത്രി നന്ദി പറഞ്ഞു.
പ്രധാനമന്ത്രി ശ്രീ നരേന്ദ്ര മോദി എച്ച്എം കിംഗ് ഹമദ് ബിൻ ഈസ അൽ ഖലീഫയെ അഭിവാദ്യം ചെയ്യുകയും കിരീടാവകാശിയും പ്രധാനമന്ത്രിയുമായ എച്ച്ആർഎച്ച് പ്രിൻസ് സൽമാൻ ബിൻ ഹമദ് അൽ ഖലീഫയെ ഇന്ത്യാ സന്ദർശനത്തിനായി നേരത്തെ തന്നെ ക്ഷണിക്കുകയും ചെയ്തു.
പ്രധാനമന്ത്രി ശ്രീ നരേന്ദ്ര മോദി ഹമദ് ബിൻ ഈസ അൽ ഖലീഫ രാജാവിനെ അഭിവാദ്യം ചെയ്യുകയും കിരീടാവകാശിയും പ്രധാനമന്ത്രിയുമായ സൽമാൻ ബിൻ ഹമദ് അൽ ഖലീഫ രാജകുമാരനെ ഇന്ത്യാ സന്ദർശനത്തിനായി എത്രയും നേരത്തെ ഒരു തീയതിയ്ക്ക് ക്ഷണിക്കുകയും ചെയ്തു.
ND
ആഭ്യന്തരകാര്യ മന്ത്രാലയം
പൊലീസ് റിസര്ച്ച് ആന്ഡ് ഡവലപ്മെന്റ് ബ്യൂറോയുടെ പ്രസിദ്ധീകരണം കേന്ദ്ര ആഭ്യന്തര സഹമന്ത്രി ജി കൃഷ്ണ റെഡ്ഡി പ്രകാശനം ചെയ്തു
പൊലീസ് റിസര്ച്ച് ആന്ഡ് ഡവലപ്മെന്റ് ബ്യൂറോയുടെ പ്രസിദ്ധീകരണമായ പൊലീസ് സേനകളുടെ വിവരങ്ങള് കേന്ദ്ര ആഭ്യന്തര സഹമന്ത്രി ശ്രീ ജി കൃഷ്ണ റെഡ്ഡി ന്യൂഡല്ഹിയില് പ്രകാശനം ചെയ്തു. പൊലീസ് റിസേര്ച്ച് ആന്ഡ് ഡവലപ്മെന്റ് ബ്യൂറോ ഡയറക്ടര് ജനറല് ശ്രീ വി.എസ്.കെ. കൗമുദി, ബ്യൂറോയിലെ മറ്റ് മുതിര്ന്ന ഉദ്യോഗസ്ഥര് എന്നിവരും സന്നിഹിതരായിരുന്നു.
രാജ്യത്തെ എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും കേന്ദ്ര സായുധ സേനയിലെയും കേന്ദ്ര പൊലീസ് സേനയിലെയും അംഗങ്ങള്, ശേഷി പൊലീസിന്റെ ഘടന തുടങ്ങിയുള്ള സുപ്രധാന വിവരങ്ങള് ക്രോഡീകരിച്ചിട്ടുള്ള പ്രസിദ്ധീകരണമാണ് ദി ഡേറ്റ ഓണ് പൊലീസ് ഓര്ഗനൈസേഷന് ഇന് ഇന്ത്യ. കേന്ദ്ര ആഭ്യന്തര മന്ത്രാലയത്തിനും സംസ്ഥാനങ്ങള്ക്കും വിവിധ നയ അപഗ്രഥനങ്ങള്ക്കും വിഭവ വിനിയോഗ തീരുമാനങ്ങള്ക്കും വളരെ പ്രയോജനകരമാണ് ഈ പ്രസിദ്ധീകരണം.
പൊലീസിനെ സംബന്ധിക്കുന്ന വിവിധ ഗവേഷണങ്ങളില് ഈ പ്രസിദ്ധീകരണം പരക്കെ ഉദ്ധരിക്കാറുണ്ട്.
ഇപ്പോള് പ്രസിദ്ധീകരിച്ചിരിക്കുന്ന 2018 ലെ പതിപ്പില് പ്രധാന വിവരങ്ങള്:
1. പൊലീസ് സേനകളുടെ വിവരങ്ങള് 2017 പതിപ്പിനു ശേഷമുള്ള ഒരു വര്ഷം സംസ്ഥാന പോലീസ് സേനയെ ശക്തിപ്പെടുത്താന് 19,686 അംഗങ്ങളുടെ വര്ധന അനുവദിച്ചു. കേന്ദ്ര സായുധ പൊലീസ് സേനയില് അംഗബലം 16,051 ആയി.
(2. വനിത പോലീസിന്റെ ശേഷി 20.95 ശതമാനം വര്ധിച്ചു. സംസ്ഥാന പൊലീസ് സേനയില് ഇപ്പോള് 169550 വനിതകള് ഉണ്ട്. അതായത് ഇന്ത്യന് പൊലീസ് സേനയുടെ 8.73 ശതമാനം വനിതകളാണ്.
3. ഇക്കാലയളവില് 1,24,429 പേരെ പോലീസ് സേനാംഗങ്ങളായി വിവിധ റാങ്കുകളില് നിയമിച്ചു.
4. പോലീസ് സേനയുടെ പരിശീലന ചെലവ് 20.41 ശതമാനം വര്ധനയാണ് ഇക്കാലയളവില് ഉണ്ടായിരിക്കുന്നത്.
5. ജനസംഖ്യാനുപാതത്തില് സംസ്ഥാനതലത്തില് ഒരു ലക്ഷം ആളുകള്ക്ക് 192.95 പോലീസുകാരുണ്ട്. കഴിഞ്ഞ വര്ഷത്തെ അപേക്ഷിച്ച് നേരിയ വര്ധന.
6. പോലീസ് സേനാംഗങ്ങള്ക്കായി ഇക്കാലയളവില് വിവിധ തരത്തിലുള്ള 20,149 ക്വാര്ട്ടേഴ്സുകള് നിര്മ്മിച്ചു
7.മറ്റു പ്രധാന വിവരങ്ങള്
പൊലീസ് സ്റ്റേഷനുകളുടെ എണ്ണം 15579 ല് നിന്ന് 16422 ആയി ഉയര്ന്നു.സൈബര് പൊലീസ് സ്റ്റേഷനുകളും ഇതില് ഉള്പ്പെടും. ഇത് 84 ല് നിന്ന് 120 ആയി.
ഇലക്ട്രോണിക് നിരീക്ഷണം മെച്ചപ്പെട്ടു. 2,10,278 പുതിയ നിരീക്ഷണ ക്യാമറകള് ഇക്കാലയളവില് സ്ഥാപിച്ചു. ഇതുവരെയുള്ള കണക്കു പ്രകാരം ഇപ്പോള് 2,75,468 ക്യാമറകള് ഉണ്ട്.
2018 ജനുവരി 1 വരെയുള്ള കാലയളവിലെ പോലീസ് സേനയുടെ വിവരങ്ങള് പൊലീസ് റിസേര്ച്ച് ആന്ഡ് ഡവലപ്മെന്റ് ബ്യൂറോയുടെ വെബ് സൈറ്റായ www.bprd.nic.in ല് വാട്ട് ഈസ് ന്യൂ എന്ന വിഭാഗത്തില് നിന്നു ലഭ്യമാണ്.
AJ/ND
ഉപരാഷ്ട്രപതിയുടെ കാര്യാലയം
കോവിഡ് മഹാമാരി മൂലമുണ്ടായ പ്രതിസന്ധികളുമായി അതിവേഗം അനുരൂപപ്പെട്ട അധ്യാപകര് അഭിനന്ദനാര്ഹര്: ഉപരാഷ്ട്രപതി
തന്റെ വ്യക്തി ജീവിതത്തില് സ്ഥായിയായ മുദ്രകള് അവശേഷിപ്പിച്ച എല്ലാ അധ്യാപകര്ക്കും അദ്ദേഹം നന്ദി അറിയിച്ചു
അധ്യാപക ദിനത്തോടനുബന്ധിച്ചുള്ള തന്റെ ചിന്തകള് ഫേസ്ബുക്കില് പോസ്റ്റ് ചെയ്ത ശ്രീ നായിഡു, ഇന്ത്യ ഒരിക്കല് വിശ്വഗുരു ആയിരുന്നു എന്നും അറിവിന്റെ ലോകത്തില് ഒരു പാട് സംഭാവനകള് നല്കിയിരുന്നു എന്നും അനുസ്മരിച്ചു.
തന്റെ വ്യക്തി ജീവിതത്തില് സ്ഥായിയായ മുദ്രകള് അവശേഷിപ്പിച്ച എല്ലാ അധ്യാപകര്ക്കും അദ്ദേഹം ഫേസ് ബുക്ക് പോസ്റ്റു വഴി അഗാധമായ നന്ദി അറിയിക്കുകയും ചെയ്തു.
ആചാര്യാ ദേവോ ഭവ എന്ന ആര്ഷ സൂക്തം ഉദ്ധരിച്ച ഉപരാഷ്ട്രപതി, ഈശ്വരന്റെ അവതാരമാണ് അധ്യാപകര് എന്നും ചൂണ്ടിക്കാട്ടി. കാരണം അവരാണ് പൂര്ണവും ആനുപാതിക ഭംഗിയുള്ളതുമായ വ്യക്തിത്വങ്ങളെ സൃഷ്ടിക്കുന്നത്, പുതുമകളെ പരിപോഷിപ്പിക്കുന്നത്, മികച്ച ചിന്തകളെയും ആശയങ്ങളെയും സംരക്ഷിക്കുന്നത്, തലമുറകളിലൂടെ മൂല്യങ്ങളും ഉത്കൃഷ്ട മാതൃകകളും കൈമാറുന്നത്, സംശയങ്ങളും ധാരണകളും സ്ഫുടം ചെയ്യുന്നത്, വൈശിഷ്ട്യങ്ങളെ വളര്ത്തുന്നത്. കോവിഡ് മഹാമാരി മൂലമുണ്ടായ പ്രതിസന്ധികളുമായി അതിവേഗം അനുരൂപപ്പെട്ട അധ്യാപകര് അഭിനന്ദനാര്ഹരാണെന്നും അദ്ദേഹം പറഞ്ഞു.
രാജ്യം അധ്യാപകദിനമായി ആചരിക്കുന്ന, ഇന്ത്യയുടെ പ്രഥമ ഉപരാഷ്ട്രപതിയും രണ്ടാമത്തെ രാഷ്ട്രപതിയുമായ ഡോ. എസ് രാധാകൃഷ്ണന്റെ ജന്മദിനത്തില്, ഉപരാഷ്ട്രപതി ശ്രീ നായിഡു അദ്ദേഹത്തിന് ആദരാഞ്ജലികള് അര്പ്പിക്കുകയും അദ്ദേഹം ശ്രേഷ്ഠനായ രാജ്യ തന്ത്രജ്ഞനും തത്വചിന്തകനും ഗ്രന്ഥകാരനും ആയിരുന്നു എന്നും കൂട്ടിച്ചേര്ത്തു.
ഡോ.രാധാകൃഷ്ണന്റെ അഗാധമായ പാണ്ഡിത്യത്തെയും പ്രതിഭയെയും പുകഴ്ത്തിയ ശ്രീ നായിഡു, അദ്ദേഹത്തിന് തര്ക്കശാസ്ത്രം, തത്വശാസ്ത്രം, മനശാസ്ത്രം, സാമൂഹ്യശാസ്ത്രങ്ങള് തുടങ്ങി വിവിധ മേഖലകളില് ഗഹനമായ ജ്ഞാനം ഉണ്ടായിരുന്നു എന്നും തുടര്ന്നു.
ഡോ.എസ് രാധാകൃഷ്ണനെ പോലെ രാജ്യത്തിന്റെ ഭാഗഥേയും നിര്ണയിക്കുന്ന പ്രവര്ത്തനങ്ങളില് ഏര്പ്പെടുകയും അതു തുടരുകയും ചെയ്യുന്ന എണ്ണമറ്റ അധ്യാപക പ്രതിഭകളെ അധ്യാപക ദിനത്തില് നാം ആദരിക്കണമെന്നും ഉപരാഷ്ട്രപതി കൂട്ടിച്ചേർത്തു .
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 187.67 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 15,873 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 1,755 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,19,479 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,593 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.47 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,36,532 പരിശോധനകള്.
(--ND--
പ്രധാനമന്ത്രിയുടെ ഓഫീസ്
ജൻധൻ അക്കൗണ്ടുകൾ സുപ്രധാന നാഴികകല്ല് പിന്നിട്ടതിൽ പ്രധാനമന്ത്രി സന്തോഷം പ്രകടിപ്പിച്ചു
ജൻധൻ അക്കൗണ്ടുകൾ 50 കോടി കവിഞ്ഞു
ജൻധൻ അക്കൗണ്ടുകളിൽ സുപ്രധാന നാഴികകല്ല് പിന്നിട്ടതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. ജൻധൻ അക്കൗണ്ടുകളുടെ എണ്ണം 50 കോടി കവിഞ്ഞു.
ഇതിൽ പകുതിയിലധികം അക്കൗണ്ടുകളും നമ്മുടെ നാരീ ശക്തിയുടേതാണ് എന്നത് ഏറെ സന്തോഷകരമാണെന്നും ശ്രീ മോദി പറഞ്ഞു.
പിഐബി ഇന്ത്യയുടെ ട്വീറ്റിന് പ്രധാനമന്ത്രിയുടെ മറുപടി;
“ഇതൊരു സുപ്രധാന നാഴികക്കല്ലാണ്.
ഇതിൽ പകുതിയിലധികം അക്കൗണ്ടുകളും നമ്മുടെ നാരീശക്തിയുടേതാണെന്നത് സന്തോഷകരമാണ്. 67% അക്കൗണ്ടുകളും ഗ്രാമീണ, അർദ്ധ നഗര പ്രദേശങ്ങളിൽ തുറന്നിരിക്കുന്നതിനാൽ, സാമ്പത്തിക ഉൾപ്പെടുത്തലിന്റെ നേട്ടങ്ങൾ രാജ്യത്തിന്റെ എല്ലാ കോണിലും എത്തുന്നുവെന്ന് ഉറപ്പാക്കുന്നു
This is a significant milestone.
— Narendra Modi  August 19, 2023
It is heartening to see that more than half of these accounts belong to our Nari Shakti. With 67% of accounts opened in rural and semi-urban areas, we are also ensuring that the benefits of financial inclusion reach every corner of our nation. https://t.co/sfZaNUOSts
NS
(
വാണിജ്യ വ്യവസായ മന്ത്രാലയം
ആഗോളതലത്തില് ഇന്ത്യയെ പ്രമുഖ നിക്ഷേപ കേന്ദ്രമാക്കുന്നതിന് വിദേശരാജ്യങ്ങളിലുള്ള ഇന്ത്യന് ദൗത്യ സംഘങ്ങളുടെ സഹായം മന്ത്രി പീയുഷ് ഗോയല് അഭ്യര്ത്ഥിച്ചു
ന്യൂഡൽഹി, മെയ് 1, 2020
(ഇന്ത്യയെ ആഗോളരാജ്യങ്ങള്ക്ക് താല്പ്പര്യമുള്ള നിക്ഷേപ കേന്ദ്രമാക്കി മാറ്റാന് വിദേശരാജ്യങ്ങളിലുള്ള ഇന്ത്യന് ദൗത്യ സംഘങ്ങളുടെ സഹായം കേന്ദ്ര വാണിജ്യ വ്യവസായ മന്ത്രി ശ്രീ പീയുഷ് ഗോയല് അഭ്യര്ത്ഥിച്ചു. ബിസിനസ് അവസരങ്ങള്ക്കും കയറ്റുമതിക്കും വേദിയൊരുക്കുകയും ഒപ്പം ഇന്ത്യയെ വിശ്വസനീയവും നിക്ഷേപ സൗഹൃദവുമായ കേന്ദ്രമാക്കി മാറ്റുന്നതിൽ പ്രധാന പങ്കു വഹിക്കാനും വിദേശങ്ങളിലെ ഇന്ത്യന് മിഷനുകളോട് അദ്ദേഹം ആവശ്യപ്പെട്ടു.
ഇന്നലെ, വിദേശകാര്യ മന്ത്രി എസ് ജയശങ്കറിനൊപ്പം 131 ഓളം വിദേശ രാജ്യങ്ങളിലെ ഇന്ത്യന് ദൗത്യസംഘ പ്രതിനിധികളുമായി വീഡിയോ കോണ്ഫറന്സിങ്ങിലൂടെ ആശയവിനിമയം നടത്തുകയായിരുന്നു അദ്ദേഹം.
ഈ കോവിഡ് മഹാമാരി കാലഘട്ടത്തെ നമ്മുടെ വ്യവസായങ്ങളുടെ പുനരുജ്ജീവനത്തിന് സഹായിക്കുന്ന അവസരമാക്കി മാറ്റാന് എല്ലാവരും പ്രയത്നിക്കണമെന്ന് അദ്ദേഹം പറഞ്ഞു. ഉന്നതതലത്തില് ഇതു സംബന്ധിച്ച് നിരവധി ചര്ച്ചകള് നടന്നു കഴിഞ്ഞതായി മന്ത്രി അറിയിച്ചു. കോവിഡിനു ശേഷമുള്ള കാലഘട്ടത്തെ പ്രയോജന പ്രദമാക്കാന്, വികസിത, വികസ്വര രാജ്യങ്ങൾക്ക് പ്രചോദനം നൽകാൻ
ശേഷിയുള്ള നേതാവാണ് നമ്മുടെ പ്രധാനമന്ത്രിയെന്ന് ശ്രീ ഗോയല് പറഞ്ഞു. ഏകദേശം നൂറോളം രാജ്യങ്ങൾക്ക് ഇന്ത്യൻ ഫാർമ വ്യവസായത്തിൽ നിന്നും പ്രയോജനം ലഭിച്ചുവെന്നും അദ്ദേഹം കൂട്ടിച്ചേർത്തു
ഇന്വെസ്റ്റ് ഇന്ത്യ, നിക്ഷേപ പ്രോത്സാഹന- ആഭ്യന്തര വ്യാപാര വകുപ്പ് എന്നിവ സംയുക്തമായി, ഇന്ത്യയില്
ഫാക്ടറികള്, നിര്മാണ യൂണിറ്റുകള് എന്നിവ സ്ഥാപിക്കുന്നതിന് ഒരു ഏകജാലക സംവിധാനം
രൂപീകരിക്കാനുള്ള പരിശ്രമത്തിലാണ്. കോവിഡ് 19 നുശേഷമുള്ള കാലയളവിലെ വാണിജ്യ
വ്യവസായ സാധ്യതകളെപ്പറ്റി നിര്ദേശങ്ങള് സമര്പ്പിക്കാന് വിദേശസംഘങ്ങളോട് മന്ത്രി ആവശ്യപ്പെട്ടു.
കയറ്റുമതി പ്രോത്സാഹിപ്പിക്കുന്നതിനുള്ള നിര്ദേശങ്ങളും നൂതനാശയങ്ങളും പങ്ക് വെയ്ക്കണമന്ന് അദ്ദേഹം പറഞ്ഞു. വിദേശസംഘങ്ങളുടെ സാധാരണ പ്രവര്ത്തനങ്ങള്ക്കൊപ്പം കൂടുതല് കമ്പനികളും ബിസിനസ് സംരംഭങ്ങളുമായി ബന്ധം സ്ഥാപിക്കാനും അതിലൂടെ വ്യാപാര ശൃംഖല വിപുലപ്പെടുത്താനും ശ്രീ ഗോയല് ആവശ്യപ്പെട്ടു.
കോവിഡിനെത്തുടര്ന്ന് എല്ലാ രാജ്യങ്ങളും പ്രതിസന്ധി നേരിടുമ്പോള്, വാണിജ്യത്തിലൂടെയും
നിക്ഷേപത്തിലൂടെയുമാണ് ഇന്ത്യ, കരകയറുകയെന്ന് വിദേശകാര്യ മന്ത്രി എസ്. ജയശങ്കര്
പറഞ്ഞു. വിദേശ ദൗത്യ സംഘങ്ങള്, ഓഫീസുകളില് നിന്നും പുറത്തിറങ്ങി, ബിസിനസ് കമ്പനികളുമായി ബന്ധം സ്ഥാപിക്കാനും വ്യാപാര ശൃംഖല രൂപപ്പെടുത്താനുമുള്ള ഉത്തരവാദിത്വം ഏറ്റെടുക്കണമെന്ന് അദ്ദേഹം പറഞ്ഞു. ഔഷധരംഗം, കാര്ഷികരംഗം എന്നീ മേഖലകളിലെ സാധ്യതകളെപ്പറ്റി പറഞ്ഞ അദ്ദേഹം ആഫ്രിക്കന് രാജ്യങ്ങളുമായുള്ള വ്യാപാര നിക്ഷേപ സാധ്യതകളും ചൂണ്ടിക്കാട്ടി.
പ്രധാനമന്ത്രിയുടെ ഓഫീസ്
ദക്ഷിണ കൊറിയയിലെ നിയുക്ത പ്രസിഡന്റ് യൂൻ സുക്-യോളിന് പ്രധാനമന്ത്രിയുടെ അഭിനന്ദനം
ദക്ഷിണ കൊറിയൻ പ്രസിഡന്റ് തിരഞ്ഞെടുപ്പിലെ വിജയത്തിൽ നിയുക്ത പ്രസിഡന്റ് യൂൻ സുക്-യോളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
" ദക്ഷിണ കൊറിയൻ പ്രസിഡന്റ് തിരഞ്ഞെടുപ്പിലെ വിജയത്തിന് നിയുക്ത പ്രസിഡന്റ് യൂൻ സുക്-യോളിനെ ഞാൻ ഊഷ്മളമായി അഭിനന്ദിക്കുന്നു. ഇന്ത്യ- ദക്ഷിണ കൊറിയ പ്രത്യേക തന്ത്രപരമായ പങ്കാളിത്തം കൂടുതൽ വിപുലീകരിക്കുന്നതിനും ശക്തിപ്പെടുത്തുന്നതിനും അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു.
-ND-
(
പ്രധാനമന്ത്രിയുടെ ഓഫീസ്
പാകിസ്ഥാൻ പ്രധാനമന്ത്രിയായി തിരഞ്ഞെടുക്കപ്പെട്ട മിയാൻ മുഹമ്മദ് ഷെഹ്ബാസ് ഷെരീഫിന് പ്രധാനമന്ത്രിയുടെ അഭിനന്ദനം
പാകിസ്ഥാൻ പ്രധാനമന്ത്രിയായി തിരഞ്ഞെടുക്കപ്പെട്ട മിയാൻ മുഹമ്മദ് ഷെഹ്ബാസ് ഷെരീഫിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ഇരു രാജ്യങ്ങൾക്കും വികസന വെല്ലുവിളികളിൽ ശ്രദ്ധ കേന്ദ്രീകരിക്കാനാകും വിധം ഭീകരതയിൽ നിന്ന് മുക്തമായ മേഖലയിൽ സമാധാനവും സുസ്ഥിരതയുമാണ് ഇന്ത്യ ആഗ്രഹിക്കുന്നതെന്ന് അദ്ദേഹം പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പാകിസ്ഥാൻ പ്രധാനമന്ത്രിയായി തിരഞ്ഞെടുക്കപ്പെട്ട മിയാൻ മുഹമ്മദ് ഷെഹ്ബാസ് ഷെരീഫിന് അഭിനന്ദനങ്ങൾ. ഭീകരതയില്ലാത്ത ഒരു മേഖലയിൽ സമാധാനവും സ്ഥിരതയും ഇന്ത്യ ആഗ്രഹിക്കുന്നു, അതുവഴി നമുക്ക് നമ്മുടെ വികസന വെല്ലുവിളികളിൽ ശ്രദ്ധ കേന്ദ്രീകരിക്കാനും നമ്മുടെ ജനങ്ങളുടെ ക്ഷേമവും സമൃദ്ധിയും ഉറപ്പാക്കാനും കഴിയും. ''
(--ND--
പ്രധാനമന്ത്രിയുടെ ഓഫീസ്
ജമ്മു കശ്മീർ കേന്ദ്രഭരണപ്രദേശത്തെ ഗ്രാമങ്ങളിൽ 100 ശതമാനത്തിനും ഒഡിഎഫ് പ്ലസ് പദവി ലഭിച്ചതിനു പ്രധാനമന്ത്രി ജമ്മു കശ്മീരിനെ അഭിനന്ദിച്ചു
ശുചിത്വ ഭാരത യജ്ഞം  രണ്ടാം ഘട്ടത്തിനു കീഴിൽ ‘മാതൃക’ വിഭാഗത്തിൽ ജമ്മു കശ്മീർ കേന്ദ്രഭരണപ്രദേശത്തെ ഗ്രാമങ്ങളിൽ നൂറു ശതമാനത്തിനും ഒഡിഎഫ് പ്ലസ് പദവി ലഭിച്ചതിനു ജമ്മു കശ്മീരിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി കുറിച്ചതിങ്ങനെ:
“സ്തുത്യർഹമായ പരിശ്രമത്തിനു ജമ്മു കശ്മീരിലെ ജനങ്ങളെ ഞാൻ അഭിനന്ദിക്കുന്നു. സംശുദ്ധവും ആരോഗ്യകരവുമായ ഇന്ത്യയിലേക്കുള്ള നമ്മുടെ യാത്രയിലെ സുപ്രധാന ചുവടുവയ്പാണിത്.”
NS
(
ഊര്ജ്ജ മന്ത്രാലയം
2022 ലെ അന്താരാഷ്ട്ര യോഗ ദിനത്തിന് മുന്നോടിയായി യോഗ ഉത്സവ് സംഘടിപ്പിച്ചു
(ന്യൂ ഡൽഹി: ഏപ്രിൽ 29, 2022
കേന്ദ്ര ഊർജ മന്ത്രാലയം ഇന്ന് നെഹ്റു പാർക്കിൽ യോഗ ഉത്സവ് സംഘടിപ്പിച്ചു. എല്ലാ വർഷവും ജൂൺ 21 ന് ആഘോഷിക്കുന്ന 2022ലെ അന്താരാഷ്ട്ര യോഗ ദിനത്തിന്റെ  കൗണ്ട്ഡൗൺ ഇന്നത്തെ യോഗ ഉത്സവ് അടയാളപ്പെടുത്തി.മൊറാർജി ദേശായി നാഷണൽ ഇൻസ്റ്റിറ്റ്യൂട്ട് ഓഫ് യോഗയിൽ നിന്നുള്ള യോഗ ഗുരുക്കളുടെ നേതൃത്വത്തിൽ സാമാന്യ യോഗ അഭ്യാസക്രമ  ആസനങ്ങളുടെ തത്സമയ പ്രദർശനം നടത്തി.
ചടങ്ങിൽ കേന്ദ്ര ഊർജ – പുതു, പുനരുപയോഗ ഊർജ മന്ത്രി ശ്രീ ആർ.കെ. സിംഗ്, സഹ മന്ത്രി ശ്രീ കൃഷ്ണൻ പാൽ, ഊർജ മന്ത്രാലയത്തിലേയും കൂടാതെ വിവിധ പൊതുമേഖലാ കമ്പനികളായ REC, PFC, NTPC, THDC, PGCIL, NHPC എന്നിവയിലെയും മുതിർന്ന ഉദ്യോഗസ്ഥർ എന്നിവർ പങ്കെടുത്തു .രാവിലെ 7:00 മുതൽ 8:00 വരെ ഒരു മണിക്കൂർ നീണ്ട യോഗ പരിപാടിയിൽ 400-ലധികം ആളുകൾ സജീവമായി പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ ജി20 അധ്യക്ഷപദം
ജി20 ആരോഗ്യപ്രവർത്തകസമിതിയുടെ ആദ്യയോഗം ജനുവരി 18 മുതൽ 20 വരെ തിരുവനന്തപുരത്ത്
ജി20 ഇന്ത്യ അധ്യക്ഷപദത്തിനു കീഴിലുള്ള ആരോഗ്യപ്രവർത്തകസമിതിയുടെ ആദ്യ യോഗം 2023 ജനുവരി 18 മുതൽ 20 വരെ തിരുവനന്തപുരത്തു നടക്കും. 2022 ഡിസംബർ ഒന്നിനാണ് ഇന്ത്യ ജി20 അധ്യക്ഷപദം ഏറ്റെടുത്തത്. നിലവിൽ ഇന്തോനേഷ്യ, ഇന്ത്യ, ബ്രസീൽ എന്നിവ ഉൾപ്പെടുന്ന ജി 20 ട്രോയ്ക്കയുടെ ഭാഗമാണ് ഇന്ത്യ. വികസ്വരവും വളർന്നുവരുന്നതുമായ മൂന്നു സമ്പദ്വ്യവസ്ഥകൾ ട്രോയ്ക്കയിൽ ഉൾക്കൊള്ളുന്നത് ഇതാദ്യമാണ്.
ജി20യിലെ ഇന്ത്യയുടെ അധ്യക്ഷപദം എല്ലാവരേയും ഉൾക്കൊള്ളുന്നതും പ്രവർത്തനകേന്ദ്രീകൃതവും നിർണായകവുമാകുമെന്ന് പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു വ്യക്തമാക്കി. പ്രധാനമന്ത്രി പ്രകാശനം ചെയ്ത ‘ഒരു ഭൂമി, ഒരു കുടുംബം, ഒരു ഭാവി’ എന്ന പ്രമേയം ഇന്ത്യയുടെ ‘വസുധൈവ കുടുംബകം’ എന്ന തത്വത്തെയാണു പ്രകടമാക്കുന്നത്. മഹാമാരിക്കുശേഷം, ആരോഗ്യകരമായ ലോകം കെട്ടിപ്പടുക്കുന്നതിന് ഒരുമിച്ചു പ്രവർത്തിക്കാൻ ലോകത്തോടുള്ള ആഹ്വാനമാണിത്.
ജി 20യിലെ ഇന്ത്യയുടെ അധ്യക്ഷപദത്തിന്റെ ആരോഗ്യപാതയിൽ നാല് ആരോഗ്യ പ്രവർത്തകസമിതി  യോഗങ്ങളും ആരോഗ്യ മന്ത്രിതല യോഗവും  ഉൾപ്പെടും. തിരുവനന്തപുരം , ഗോവ, ഹൈദരാബാദ് , ഗാന്ധിനഗർ  എന്നിവയുൾപ്പെടെ രാജ്യത്തുടനീളമുള്ള വിവിധ സ്ഥലങ്ങളിൽ യോഗങ്ങൾ നടക്കുന്നത്, ഇന്ത്യയുടെ സമ്പന്നവും വൈവിധ്യപൂർണവുമായ സംസ്കാരങ്ങൾ പ്രദർശിപ്പിക്കാനുള്ള പ്രധാനമന്ത്രിയുടെ ആഹ്വാനം ഉയർത്തിക്കാട്ടും.
ജി20 ചർച്ചകളെ സമ്പുഷ്ടമാക്കാനും പിന്തുണയ്ക്കാനും ഓരോ എച്ച്ഡബ്ല്യുജി യോഗത്തിനൊപ്പവും അനുബന്ധപരിപാടികൾ സംഘടിപ്പിക്കാൻ ഇന്ത്യ പദ്ധതിയിടുന്നു. മെഡിക്കൽ വാല്യൂ ട്രാവലും ഡിജിറ്റൽ ആരോഗ്യവും; മരുന്നുകൾ, രോഗനിർണയം, വാക്സിനുകൾ എന്നിവയുടെ സഹകരണ ഗവേഷണത്തെക്കുറിച്ചുള്ള ശിൽപ്പശാല; പരമ്പരാഗത വൈദ്യശാസ്ത്രത്തിനായുള്ള ആഗോളകേന്ദ്രവുമായി ബന്ധപ്പെട്ട അനുബന്ധ പരിപാടികളാണ് ഇതിൽ ഉൾപ്പെടുന്നത്. 2023 ജനുവരി 18 മുതൽ 20 വരെ തിരുവനന്തപുരത്തു നടക്കുന്ന എച്ച്ഡബ്ല്യുജിയുടെ ആദ്യ യോഗത്തിന്റെ ഭാഗമായി മെഡിക്കൽ വാല്യൂ ട്രാവലിനെക്കുറിച്ചുള്ള പരിപാടി നടക്കും.
ജി20 അധ്യക്ഷപദവി വഹിക്കുന്ന നിലയിൽ, ആരോഗ്യ മുൻഗണനകളും അധ്യക്ഷസ്ഥാനം നേരത്തെ വഹിച്ചവരിൽ നിന്ന് പ്രധാന പരിപാടികൾ ഏറ്റെടുക്കുകയും തുടരുകയും ഏകീകരിക്കുകയുമാണ് ഇന്ത്യയുടെ ലക്ഷ്യം. അതോടൊപ്പം, ശക്തിപ്പെടുത്തൽ ആവശ്യമായ നിർണായക മേഖലകൾ ഉയർത്തിക്കാട്ടുകയും ചെയ്യുന്നു. ആരോഗ്യസഹകരണത്തിൽ ഏർപ്പെട്ടിരിക്കുന്ന വിവിധ ബഹുമുഖവേദികളിലെ ചർച്ചകളിലെ ഒത്തുചേരലിനും സംയോജിതപ്രവർത്തനത്തിനും ഇന്ത്യ ലക്ഷ്യമിടുന്നു. ഇതിനായി, ജി20 ആരോഗ്യപാതയ്ക്കായി ഇനിപ്പറയുന്ന മൂന്നു മുൻഗണനകൾ ഇന്ത്യ തിരിച്ചറിഞ്ഞിട്ടുണ്ട്:
മുൻഗണന I: ആരോഗ്യ അടിയന്തര പ്രതിരോധം, തയ്യാറെടുപ്പ്, പ്രതികരണം 
മുൻഗണന II: സുരക്ഷിതവും ഫലപ്രദവും ഗുണമേന്മയുള്ളതും ചെലവുകുറഞ്ഞതുമായ മെഡിക്കൽ പ്രതിരോധ നടപടികളിലേക്കുള്ള  പ്രവേശനത്തിലും ലഭ്യതയിലും ശ്രദ്ധ കേന്ദ്രീകരിച്ച് ഔഷധമേഖലയിൽസഹകരണം ശക്തിപ്പെടുത്തൽ.
മുൻഗണന III: സാർവത്രിക ആരോഗ്യ പരിരക്ഷയ്ക്ക് സഹായകമാകുന്നതിനും ആരോഗ്യ പരിരക്ഷാസേവനങ്ങളുറപ്പാക്കൽ മെച്ചപ്പെടുത്തുന്നതിനുമുള്ള ഡിജിറ്റൽ ആരോഗ്യ നവീകരണവും പ്രതിവിധികളും.
മേൽപ്പറഞ്ഞ മുൻഗണനകളുമായി ബന്ധപ്പെട്ട പ്രമേയാധിഷ്ഠിത ചർച്ചകൾ എച്ച്ഡബ്ല്യുജി യോഗങ്ങളിലുടനീളം നടക്കും. യോഗത്തിൽ ജി20 അംഗരാജ്യങ്ങളുടെയും പ്രത്യേക ക്ഷണിതാക്കളായ രാജ്യങ്ങളുടെയും പ്രസക്തമായ അന്താരാഷ്ട്ര സംഘടനകളുടെയും പ്രതിനിധികൾ പങ്കെടുക്കും.
--NS--
(Visitor Counter : 248
രാജ്യരക്ഷാ മന്ത്രാലയം
മലബാർ 20
മലബാർ നാവിക അഭ്യാസത്തിന്റെ 24-ാം പതിപ്പ് രണ്ട് ഘട്ടങ്ങളിലായി 2020 നവംബറിൽ നടത്തും. 2020 നവംബർ 03 മുതൽ 06 വരെ ബംഗാൾ ഉൾക്കടലിൽ വിശാഖപട്ടണത്ത് ആരംഭിക്കുന്ന ആദ്യഘട്ടത്തിൽ ഇന്ത്യൻ നാവികസേന , യുണൈറ്റഡ് സ്റ്റേറ്റ്സ് നേവി , ജപ്പാൻ മാരിടൈം സെൽഫ് ഡിഫൻസ് ഫോഴ്സ് , റോയൽ ഓസ്ട്രേലിയൻ നേവി  തുടങ്ങിയവരാണ് പങ്കാളികളാവുക.
1992 ൽ ഐഎൻ-യുഎസ്എൻ
സംയുക്തമായി മലബാർ നാവികാഭ്യാസത്തിന് തുടക്കം കുറിച്ചു. 2015 ൽ ജെഎംഎസ്ഡിഎഫ് പങ്കാളിയായി. 2020 ലെ ഈ പതിപ്പിൽ റോയൽ ഓസ്ട്രേലിയൻ നേവി പങ്കാളിയാവുന്നു.
കോവിഡ്-19 പകർച്ചവ്യാധി കണക്കിലെടുത്ത് ‘നോൺ-കോൺടാക്റ്റ്, അറ്റ് സീ ഒൺലി' എന്ന രീതിയിലാണ് അഭ്യാസം നടത്തുന്നത്. മലബാർ 20
നാവികസേനകൾ തമ്മിലുള്ള ഉന്നത സൗഹൃദ പ്രദർശനമാകും. ആദ്യഘട്ടത്തിൽ ഉപരിതലത്തിലും, അന്തർവാഹിനി തടയൽ, ആകാശപ്പോര് തടയൽ, ആയുധപ്രയോഗം എന്നിവ ഉൾപ്പെടെയുള്ള സങ്കീർണ്ണവും നൂതനവുമായ പ്രകടനങ്ങൾ സംയുക്ത അഭ്യാസങ്ങളിലുണ്ടാകും. രണ്ടാംഘട്ട മലബാർ അഭ്യാസം നവംബർ മധ്യത്തിൽ അറബിക്കടലിൽ നടത്തും.
പ്രധാനമന്ത്രിയുടെ ഓഫീസ്
വിക്രാന്തിന്റെ' കന്നി കടൽ യാത്രയ്ക്ക് ഇന്ത്യൻ നാവികസേനയെയും കൊച്ചി കപ്പൽ ശാലയെയും 'പ്രധാനമന്ത്രി അഭിനന്ദിച്ചു
തദ്ദേശീയ വിമാനവാഹിനിക്കപ്പലായ 'വിക്രാന്തിന്റെ' കന്നി കടൽ യാത്രയ്ക്ക് ഇന്ത്യൻ നാവികസേനയെയും കൊച്ചി കപ്പൽ ശാലയെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. മെയ്ക്ക് ഇൻ ഇന്ത്യയുടെ മികച്ച ഉദാഹരണമാണിതെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ത്യൻ നാവികസേനയുടെ ഡിസൈൻ ടീം രൂപകൽപന ചെയ്ത് കൊച്ചി കപ്പൽ ശാലയിൽ നിർമ്മിച്ച തദ്ദേശീയ വിമാനവാഹിനിക്കപ്പൽ 'വിക്രാന്ത്' ഇന്ന് അതിന്റെ ആദ്യ കടൽ യാത്ര ആരംഭിച്ചു. മെയ്ക്ക് ഇൻ ഇന്ത്യയുടെ മികച്ച ഉദാഹരണം. ഈ ചരിത്രപരമായ നാഴികക്കല്ലിന് ഇന്ത്യൻ നാവികസേനയ്ക്കും കൊച്ചി കപ്പൽ ശാലയ്ക്കും അഭിനന്ദനങ്ങൾ ."
(